[{"text_idx": "#000001", "text": "Disgrifiad o\u2019r llun, Fe ddigwyddodd yr ymosodiad honedig ar 19 Ebrill y llynedd"}, {"text_idx": "#000003", "text": "Mae'r erlyniad yn Llys y Goron Casnewydd yn honni bod Lee Taylor, 36, wedi ei defnyddio ei gar BMW fel \"arf\" wrth yrru at griw o fechgyn - rhai mor ifanc a\u0302 14 oed - ar o\u0302l i'w di\u0302m golli ge\u0302m o 5-0 yng Nghorneli, Pen-y-bont ar Ogwr fis Ebrill diwethaf."}, {"text_idx": "#000007", "text": "Mae'n honni bod rhai o'r bechgyn wedi ei ddilyn i'w gar, a bod un wedi neidio ar y BMW a phwnio'r ffenestr flaen wrthi iddo geisio gadael y maes parcio."}, {"text_idx": "#000008", "text": "Dywedodd wrth y rheithgor ei fod yn ofni bod y bechgyn am achosi niwed iddo ond ei fod \"methu cofio beth ddigwyddodd wedi hynny\"."}, {"text_idx": "#000009", "text": "Mae'r llys eisoes wedi clywed bod Taylor wedi refio injan y car eiliadau cyn gyrru yn uniongyrchol at y bechgyn a'u taro fel \"sgitls mewn canolfan fowlio\"."}, {"text_idx": "#000010", "text": "Disgrifiad o\u2019r llun, Clywodd y llys bod yr ymosodiad honedig wedi digwydd o llaen 'llond maes parcio o dystion'"}, {"text_idx": "#000011", "text": "Dywedodd Christopher Rees ar ran yr erlyniad bod rhai o'r bechgyn wedi eu taflu i'r awyr, ac un wedi llwyddo i aros ar flaen y car a phwnio'r ffenestr flaen, gan ychwanegu mai dim ond trwy \"lwc pur\" y cafodd neb fwy na ma\u0302n anafiadau."}, {"text_idx": "#000014", "text": "Pan ofynwyd pam na ffoniodd yr heddlu wedi'r digwyddiad os roedd yn credu bod y llanciau wedi ymosod arno, dywedodd: \"Fyddwn i ddim yn ffonio tra'n gyrru.\""}, {"text_idx": "#000018", "text": "Mae'r llys eisoes wedi gweld lluniau ffo\u0302n symudol sy'n honni i ddangos y diffynnydd yn taflu dyrnau at y llanciau cyn mynd yn o\u0302l i'r car a gyrru o'r safle."}, {"text_idx": "#000019", "text": "Mae Mr Taylor yn gwadu gyrru'n beryglus, 11 o gyhuddiadau o geisio achosi niwed corfforol difrifol bwriadol, ac 11 cyhuddiad amgen o ymosod gan achosi niwed corfforol."}, {"text_idx": "#000021", "text": "'Sioc' wedi i gar daro pobl ar gae pe\u0302l-droed"}, {"text_idx": "#000034", "text": "Cofio'r brotest ar y bont"}, {"text_idx": "#000035", "text": "Cysylltwch a\u0302 niTabledi a ffonau symudolHefyd yn Gymraeg"}]